Raoul Follereau

De Léon Gabriel Émile Raoul Follereau, gebuer de 17. August 1903 zu Nevers, a gestuerwen de 17. Dezember 1977 zu Paräis, war e franséische Schrëftsteller a Journalist. Hie war e Pionéier am Kampf géint d'Lepra.

 Liewen 

 Kampf géint d'Lepra 
Wéi de Follereau 1942 zu Lyon bei de Sœurs missionnaires de Notre-Dame des Apôtres matkritt huet, datt d'Oberin e Projet hat, fir zu Adzopé op der Côte d'Ivoire en Duerf fir déi Leprakrank ze bauen, huet hie sech drëm gekëmmert fir déi néideg Suen ze sammelen.

1954 huet de Raoul Follereau de Welt-Lepra-Dag agefouert. Seng Aarbecht gëtt vun der Fondation Raoul-Follereau virugefouert, déi 1968 gegrënnt gouf.

 Éierungen 
Nieft der Stëftung, déi säin Numm dréit, gëtt et eng Rëtsch Institutiounen déi no him genannt sinn, sou z. B.: den Institut Raoul-Follereau zu Adzopé, de Centre Raoul-Follereau zu Nouméa (Neikaledonien) oder de Centre Raoul-et-Madeleine-Follereau zu Pobè am Benin, gradewéi verschidde Stroossen oder Plazen.

 Lëtzebuerg 
Zu Lëtzebuerg sinn och eng Rëtsch Stroossen nom Raoul Follereau genannt: Cité Raoul Follereau zu Éiter a Rue Raoul Follereau zu Diddeleng, Lëtzebuerg, Mamer a Stroossen.

 Um Spaweck 

Kategorie:Franséisch Auteuren
Kategorie:Franséischsproocheg Auteuren
Kategorie:Gebuer 1903
Kategorie:Gestuerwen 1977
Kategorie:Persounen, no deenen eng Struktur zu Lëtzebuerg genannt ass